เครือข่ายที่ให้ความช่วยเหลือด้านวัคซีนแก่เด็กตั้งเป้าว่าจะต้องช่วยคนเพื่มอีก 250 ล้านคนในอีกสามปีข้างหน้า
ทุก 20 วินาทีจะมีเด็กหนึ่งคนเสียชีวิตจากโรคที่ใช้วัคซีนป้องกันได้ ความช่วยเหลือกำลังมาถึงเด็กเหล่านั้น
GAVI เครือข่ายที่ให้ความช่วยเหลือด้านวัคซีนแก่เด็กตั้งเป้าว่าจะต้องช่วยคนเพื่มอีก 250 ล้านคนในอีกสามปีข้างหน้า และน่าจะทำให้คนไม่ต้องเสียชีวิตจากโรคที่ใช้วัคซีนป้องกันได้จำนวนเกือบสี่ล้านคน เนื่องในสัปดาห์ Immunization Week เครือข่าย GAVI Alliance ที่ให้ความช่วยเหลือด้านวัคซีนแก่เด็กตั้งเป้าว่าจะต้องช่วยคนเพื่มอีก 250 ล้านคนในอีกสามปี และน่าจะทำให้คนไม่ต้องเสียชีวิตจากโรคที่ใช้วัคซีนป้องกันได้จำนวนเกือบสี่ล้านคน โรคที่สามารถคร่าชีวิตเด็กที่สามารถป้องกันได้ด้วยวัคซีนมีอาทิเช่น คอตีบ ไอกรน และหัดเยอรมัน เป็นต้น Jonathan Stern โฆษก GAVI Alliance กล่าวว่าเป้าหมายดังกล่าวต้องใช้ความพยายามมากเพื่อให้สำเร็จลุล่วงไปได้ ในช่วง 12 ปีที่ผ่านมาเครือข่ายของเขาได้ช่วยคนไปแล้วกว่า 250 ล้านคน และช่วยรักษาชีวิต 5 ล้าน 5 แสนชีวิตด้วยการให้วัคซีน คุณหมอ Peter Hotez แห่ง Sabin Vaccine Institute กล่าวว่า ตามประวัติศาสตร์การแพทย์ การพัฒนาวัดซีน และการต่อสู้โรคระบาดที่สำเร็จต้องอาศัยวิธีที่ได้ประสิทธิภาพสูงเมื่อเทียบกับกำลังเงินและแรงงานที่ใช้ไป เขากล่าวว่าน่าจะใช้เวลาอีกหลายสิบปีเพื่อกำจัดโรคระบาดหลายโรคให้หมดไป คาดว่านักวิทยาศาสตร์จะสามารถคิดค้นวัคซีนป้องกันโรคมาลาเรียที่มีประสิทธิภาพสูงได้เร็วๆนี้ โปรดติดตามรายละเอียดจากคลิปเรื่องนี้ในรายการข่าวสดสายตรงจากวีโอเอ